stanford-oval/wikipedia huggingface dataset:
Kuningas Henrik V (elokuva)
Näyttelijät

| 0 | 1 | 2 |
| --- | --- | --- |
|  Kenneth Branagh  | … |  Henrik V   |
|  Derek Jacobi  | … |  Kuoro   |
|  Simon Shepherd  | … |  Gloucesterin herttua, kuninkaan veli   |
|  James Larkin  | … |  Bedfordin herttua, kuninkaan veli   |
|  Brian Blessed  | … |  Exeterin herttua, kuninkaan setä   |
|  Charles Kay  | … |  Canterburyn arkkipiispa   |
|  Alec McCowen  | … |  Elyn piispa   |
|  James Simmons  | … |  Yorkin herttua   |
|  Paul Gregory  | … |  Westmorlandin jaarli   |
|  Nicholas Ferguson  | … |  Warwickin jaarli   |
|  Tom Whitehouse  | … |  John Talbot, Shrewsburyn jaarli   |
|  Fabian Cartwright  | … |  Cambridgen jaarli   |
|  Stephen Simms  | … |  Lord Scroop   |
|  Jay Villiers  | … |  Sir Thomas Grey   |
|  Edward Jewesbury  | … |  Sir Thomas Erpingham, upseeri Henrikin armeijassa   |
|  Daniel Webb  | … |  Gower, englantilainen upseeri Henrikin armeijassa   |
|  Ian Holm  | … |  Fluellen, walesilainen upseeri Henrikin armeijassa   |
|  Robert Stephens  | … |  Pistooli, kuninkaan entinen ystävä   |
|  Robbie Coltrane  | … |  Falstaff, kuninkaan entinen ystävä   |
|  Judi Dench  | … |  Rouva Reipas, majatalonpitäjä   |
|  Richard Briers  | … |  Bardolph, kuninkaan entinen ystävä   |
|  Emma Thompson  | … |  Katariina   |
|  Christian Bale  | … |  Robin, nuori poika   |
Tuotanto

Elokuvan tuotantobudjetti oli noin 9 miljoonaa dollaria.
Elokuvan musiikin sävelsi Branaghin kanssa useasti yhteistyötä tehnyt skotlantilainen Patrick Doyle, ja sen esittää ylikapellimestari Simon Rattlen johtama Birminghamin kaupungin sinfoniaorkesteri.
Vastaanotto

Elokuvaa verrataan usein Laurence Olivierin vuoden 1944 elokuvasovitukseen samasta näytelmästä. Branaghin ohjaus on kuitenkin realistisempi ja väkivaltaisempi. Chicago Sun-Times -sanomalehden pitkäaikainen elokuvakriitikko Roger Ebert antoi arvostelussaan elokuvalle kolme ja puoli tähteä neljästä. Hän kehui Branaghin esitystä ja käsikirjoitusta, mutta arvioi 29-vuotiaan Branaghin olevan vielä kyvykkäämpi näyttelijä kuin ohjaaja.
Elokuvalla on Rotten Tomatoes -verkkosivustolla harvinainen sadan prosentin kiittävä arvosana, joka perustuu 34 elokuvakriitikon arvioon.
Aiheesta muualla

Kuningas Henrik V Internet Movie Databasessa (englanniksi)
Henry V Elonet.
Hele Kõrve

Hele Kõrve
Hele Kõrve (vuoteen 2009 Hele Kõre; s. 7. tammikuuta 1980 Jõgeva, Viron SNT) on virolainen näyttelijä ja laulaja. Kõre on näytellyt paljon teatterissa, nykyään Tallinna Linnateaterissa. Hän osallistui Viron vuoden 2007 Eurovision laulukilpailuijen karsintaan laululla "Romea ja Julia", mutta sai vain 35 000 ääntä.
Kõrella on naispääosa Martan roolissa elokuvassa Nimet marmoritaulussa. Televisiossa hän esiintyy Viron suosituimmassa sarjassa Õnne 13.
Kõre on vieraillut Suomessa Tallinnan kaupunginteatterin mukana vuonna 2015 ja 2019.
Aiheesta muualla

Hele Kõrve Internet Movie Databasessa. (englanniksi)
Hakimullah Mehsud

Hakimullah Mehsud, oik. Jamshed Mehsud (n. 1979 Bannu – 1. marraskuuta 2013 Dande Darpa Khel, Pohjois-Waziristan) oli pakistanilainen Taliban-johtaja. Hän oli vuodesta 2009 Tehrik-i-Taliban Pakistanin (TTP) eli Pakistanin Talibanin johtaja. Hänen edeltäjänsä tehtävässä oli Baitullah Mehsud, jonka kanssa hän ei ollut sukua. Yhdysvaltojen ulkoministeriö liitti Mehsudin ja TTP:n 1. syyskuuta terroristilistalle Specially Designated Global Terrorist ja lupasi viiden miljoonan dollarin palkkion vihjeistä, jotka johtaisivat hänen kiinni saamiseensa. Tehrik-i-Talibanin johtajana Mehsud oli tärkeä hahmo Luoteis-Pakistanin heimoalueen konfliktissa.
Alkuvuodesta 2012 oli liikkeellä väitteitä Mehsudin kuolemasta. Pakistanin turvallisuusviranomaiset väittivät hänen kuolleen Yhdysvaltojen miehittämättömässä lennokkihyökkäyksessä, Taliban kiisti tiedon. Mehsudin kuolemasta liikkui tietoja jo kahdesti aiemmin, elokuussa 2009 kolmen päivän välein. Marraskuussa 2013 Pakistanin Taliban ilmoitti johtajansa kuolleen Yhdysvaltain ohjusiskussa Luoteis-Pakistanissa.
Kuolemaantuomittu (vuoden 1934 elokuva)

| Kuolemaantuomittu> Manhattan Melodrama |
| --- | --- |
 Teatterilevitysjuliste.
Ohjaaja:  W. S. Van Dyke
Käsikirjoittaja:  Tarina: Arthur Caesar Käsikirjoitus: Oliver H. P. Garrett Joseph L. Mankiewicz
Tuottaja:  David O. Selznick
Säveltäjä:  William Axt
Kuvaaja:  James Wong Howe
Leikkaaja:  Ben Lewis
Tuotantosuunnittelija:  Cedric Gibbons
Pääosat:  Clark Gable William Powell Myrna Loy
Valmistustiedot
Valmistusmaa:   Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix
Ensi-ilta:  2. toukokuuta 1934 4. toukokuuta 1934 Yhdysvallat 4. tammikuuta 1935 Suomi
Kesto:  93 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kuolemaantuomittu (engl. Manhattan Melodrama) on W. S. Van Dyken ohjaama yhdysvaltalainen rikos-/melodraamaelokuva vuodelta 1934. Päätähtinä ovat Clark Gable, William Powell ja Myrna Loy. Elokuva on myös Mickey Rooneyn yksi varhaisimmista rooleista, missä hän näyttelee Gablen roolin lapsena. Kuolemaantuomittu perustuu Arthur Caesarin tarinaan, jonka pohjalta Oliver H. P. Garrett ja Joseph L. Mankiewicz laativat käsikirjoituksen. Metro-Goldwyn-Mayer -yhtiö tuotti elokuvan.
Kuolemaantuomittu kuvattiin suhteellisen nopeasti ja vaatimattomalla budjetilla. Elokuvan menestyminen yllätti studiota ja Kuolemaantuomittu teki William Powellin ja Myrna Loy'n parivaljakkoudesta tähden. Kuolemaantuomittu oli heidän ensimmäinen neljästätoista yhteistyöstä. Elokuva myös nostatti Clark Gablen uraa MGM:llä.
Kuolemaantuomitusta tuli myös kuuluisa siitä, että se oli viimeinen elokuva jonka itse pahamaineinen gangsteri John Dillinger näki. Yhdysvaltain FBI-agentit ampuivat Dillingerin kuoliaaksi 22. heinäkuuta vuonna 1934 Dillingerin poistuessa Chicagon Biograph Theaterista missä Kuolemaantuomittua esitettiin.
Arthur Caesar voitti parhaan alkuperäisen tarinan Oscar-palkinnon Oscar-gaalassa vuonna 1935.
Juoni

Kuolemaantuomittu perustuu tositapahtumiin, General Slocum -laivan räjähtämisestä ja palamisesta New Yorkin East Riverillä 15. kesäkuuta vuonna 1904. Laivan räjähtämisestä selvinneet pojat Blackie Gallagher ja Jim Wade (Clark Gable ja William Powell) jäivät orvoiksi. Heidät pelasti pappi Isä Joe (Leo Carrillo). Heidät otti huostaan Poppa Rosen (George Sidney), joka oli menettänyt ainoan poikansa uppoamisessa. Pojat asuivat vain hetken Poppa Rosenin luona; Rosen, venäläinen juutalainen, kuoli kun poliisihevonen polki hänet kavioillaan.
Pojat olivat edelleen hyviä ystäviä, vaikka heidän tiensä erosivat. Jim lähti opiskelemaan ja valmistui oikeustieteen kandidaatiksi. Hänestä tuli suoraselkäinen asianajaja. Blackiesta kasvoi uhkapelaaja ja laittoman kasinon omistaja. Vaikka ystävystykset pitivät toisistaan ja kunnioittivat edelleen toisia, he ovat kuitenkin elivät laillisuuden eri laidoilla. Ammattimainen kilpailu muuttuu henkilökohtaiseksi kun Jim menee naimisiin Blackien ex-rakastajattaren Eleanorin (Myrna Loy) kanssa.
Rooleissa

| 0 | 1 | 2 |
| --- | --- | --- |
|  Clark Gable  | … |  Edward J. "Blackie" Gallagher   |
|  William Powell  | … |  James W. "Jim" Wade   |
|  Myrna Loy  | … |  Eleanor Packer   |
|  Leo Carrillo  | … |  Isä Joe   |
|  Nat Pendleton  | … |  Spud   |
|  George Sidney  | … |  Poppa Rosen   |
|  Isabel Jewell  | … |  Annabelle   |
|  Muriel Evans  | … |  Tootsie Malone   |
|  Thomas E. Jackson  | … |  Richard Snow (nimellä Thomas Jackson)   |
|  Isabelle Keith  | … |  Neiti Adams (nimellä Claudelle Kaye)   |
|  Frank Conroy  | … |  Blackien puolustusasianajaja   |
|  Noel Madison  | … |  Manny Arnold   |
|  Jimmy Butler  | … |  Jim Wade poikana   |
|  Mickey Rooney  | … |  Blackie poikana   |
|  Shirley Ross  | … |  Laulaja Cotton Clubilla   |
Aiheesta muualla

Kuolemaantuomittu Internet Movie Databasessa (englanniksi)
Kuolemaantuomittu Elonet.
Kuolemaantuomittu TCM Movie Databasessa (englanniksi)
Kuolemaantuomittu AllMoviessa. (englanniksi)
HMS Crossbow (G96)

| HMS Crossbow |
| --- | --- |
 HMS Crossbow

Aluksen vaiheet
Rakentaja:  John I. Thornycroft and Company, Woolston
Kölinlasku:  26. elokuuta 1944
Laskettu vesille:  20. joulukuuta 1945
Palveluskäyttöön:  4. maaliskuuta 1948
Loppuvaihe:  romutettu 1972
Tekniset tiedot
Uppouma:  1 986 t (standardi) 2 865 t (kuormattu)
Pituus:  111,2 m (kokonaispituus)
Leveys:  11,6 m
Syväys:  3,8 m
Koneteho:  40 000 shp
Nopeus:  36 solmua
Miehistöä:  255 (laivueenjohtajana 286)
Aseistus
Aseistus:  6 x QF 4" Mk XVI -tykkiä kaksiputkisina asennuksina 4 x Bofors 40 mm/L60 kaksiputkisina asennuksina 4 x Oerlikon 20 mm kaksiputkisina asennuksina 8 x 21" torpedoputkea
HMS Crossbow (viirinumerot G96 ja D96) oli Yhdistyneen kuningaskunnan merivoimien Weapon-luokan hävittäjä.
Valmistus

Alus tilattiin John I. Thornycroft and Companylta Woolstonista, missä köli laskettiin 26. elokuuta 1944. Alus laskettiin vesille 20. joulukuuta 1945 ja valmistui 4. maaliskuuta 1948.
Palvelus

Alus romutettiin 1972.
Kultakuoriainen (täsmennyssivu)

Kultakuoriainen tarkoittaa seuraavia:
kultakuoriainen (Cetonia aurata), kovakuoriainen
Kultakuoriainen (engl. Gold-Bug), Edgar Allan Poen novelli
Kultakuoriainen, Marvel-kustantamon sarjakuvissa esiintyvä sarjakuvahahmo
Kultakuoriainen, Kari Peitsamon kappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kultakuoriainen”, voi hakea sivunnimihaulla, laajalla sivunnimihaulla tai tekstihaulla.
Hauhon kihlakunta

Hauhon kihlakunta (ruots. Hauho härad) on entinen Suomen kihlakunta. Vuodelta 1431 Hauhon kihlakunnan tuomarina mainitaan  Nils Olofinpoika Tavast ja 1500-luvun lopulta sekä 1600-luvun alusta Henrik Pietarinpoika Rapala voutina, lainlukijana ja tuomarina.  Kihlakuntajako Hämeen läänissä uudistettiin vuonna 1869. Yksi uusista kihlakunnista oli Hauhon kihlakunta, johon kuuluivat Hauhon, Hattulan, Vanajan, Lopen, Janakkalan ja Hausjärven pitäjät, Hämeenlinnan maaseurakunta sekä Tuuloksen, Tyrvännön ja Rengon kappelit. Vuonna 1940 kihlakuntaan kuuluivat seuraavat kunnat:
Hattula
Hauho
Hausjärvi
Hämeenlinnan maalaiskunta
Janakkala
Loppi
Renko
Riihimäen kauppala
Tuulos
Tyrväntö
Vanaja
Kihlakunnan ulkopuolella oli Hämeenlinnan kaupunki.
Kihlakunnan maapinta-ala oli 3 012,26 km² (1.1.1938), ja sen väkiluku oli 58 301 henkeä (31.12.1939).
Aiheesta muualla

Wikimedia Commonsissa on kuvia tai muita tiedostoja aiheesta .
Hauhon kihlakunnan henkikirjoittajan arkisto (1869-1974)
Tietosanakirja (1909-1922) Project Runeberg
Hamakaze

| Hamakaze / 濱風 |
| --- | --- |
 Hamakaze

Aluksen vaiheet
Rakentaja:  Fujinagata
Kölinlasku:  1939
Laskettu vesille:  25. marraskuuta 1940
Palveluskäyttöön:  30. kesäkuuta 1941
Poistui palveluskäytöstä:  upotettu 7. huhtikuuta 1945
Tekniset tiedot
Uppouma:  2 065 t (standardi) 2 529 t (kuormattu)
Pituus:  118,5 m (kokonaispituus) 116,2 m (vesiraja)
Leveys:  10,8 m
Syväys:  3,76 m
Koneteho:  52 000 hv
Nopeus:  35 solmua
Miehistöä:  240
Aseistus
Aseistus:  6 × 127 mm/50 type 3 kaksiputkisissa tyypin C torneissa 28 × 25 mm ilmatorjuntatykkiä 4 × 13 mm ilmatorjuntatykkiä 8 × 24" torpedoputkea 36 × syvyyspommia
Hamakaze (jap. 濱風, hamakaze) oli keisarillisen Japanin laivaston Kagerō-luokan hävittäjä toisessa maailmansodassa.
Valmistus

Alus tilattiin Fujinagatalta, missä köli laskettiin 1939. Alus laskettiin vesille 25. marraskuuta 1940 ja otettiin palvelukseen 30. kesäkuuta 1941.
Palvelus

Tyynenmeren sodan alkaessa Hamakaze muodosti Isokazen, Tanikazen ja Urakazen kanssa 17. hävittäjäviirikön, joka muodosti Kagerōn ja Shiranuin kanssa 1. hävittäjälaivueen.
Marraskuussa 1941 laivue suojasi Pearl Harboriin hyökännyttä lentotukialusosastoa, minkä jälkeen se osallistui Filippiinien, Rabaulin ja Hollannin Itä-Intian valtauksiin.
17. hävittäjäviirikkö muodosti heinäkuussa 1942 4. hävittäjäviirikön kanssa Midwayn taistelun hävittäjäosaston.
Hamakaze ja Yukikaze taistelivat 13. heinäkuuta 1943 Kolombangaralla, jolloin Uuden-Seelannin laivaston risteilijä HMNZS Leander vaurioitui torpedo-osumasta.
Alus suojasi 7. huhtikuuta 1945 taistelulaiva Yamatoa operaatio Ten-Gōssa (Okinawan takaisinvaltaus). Hamakaze upposi 120 kilometriä Nagasakista lounaaseen Yhdysvaltain laivaston Task Force 58:n lentokoneiden hyökättyä osastoa vastaan.
Aiheesta muualla

CombinedFleet.com: Kagerō-luokan hävittäjät (englanniksi)
CombinedFleet.com: Hamakazen historia (englanniksi)
Kagerō-luokan hävittäjä
Hauhon Sisu

Hauhon Sisu on vuonna 1945 perustettu Hauholla toimiva urheilun yleisseura. Seura on harjoittanut muun muassa yleisurheilua, painonnostoa, suunnistusta ja jääkiekkoa. Seuran menestyneimpiin urheilijoihin kuuluu Jukka-Pekka Rantio, jolla on lukuisia suunnistuksen Suomen mestaruuksia. Hauhon sisun jääkiekko joukkue tunnetaan nykyään nimellä SiSu Hockey.
Aiheesta muualla

Lepistö, Rauno: Hauhon Sisu – Hauholaisen liikunnan oma juttu (pdf)  10.7.2009. Hämeenlinna Viikkouutiset.[vanhentunut linkki]
Kuradisild

| Kuradisild |
| --- | --- |
 Kuradisild illalla.
Ylittää:  Lossi tänav
Sijainti:  Tartto, Viro
Siltatyyppi:  betonislta
Avattu liikenteelle:  1913
Koordinaatit:  58.3789°N, 26.7159°E
Lisää silta-artikkeleitaArkkitehtuurin teemasivulla
Dronelento Pirunsilta Enkelinsiltalle
Kuradisild (Pirunsilta; alun perin Aleksandri sild, saks.: Alexander-Brücke, Aleksanterinsilta) on tumma betonisilta Toomemäellä Tartossa Virossa. Se on rakennettu vuonna 1913 Romanov-suvun 300-vuotisjuhlan kunniaksi. Se ylittää Lossi tänav -kadun.
Kuradisild on harvoja 1900-luvun alussa rakennettuja säilyneitä betonisiltoja. Se on Tarton symboleita ja maamerkkejä Toomemäen toisella puolella olevan Inglisildin (Enkelisilta) ohella. Hienostunutta siltaa tukee kaksi kaarta. Sen massiivisissa kaiteissa on koristeellisia paneeleja ja istuinsyvennyksiä.
Ensimmäinen silta Kuradisildin paikalle rakennettiin vuonna 1809. Uusgoottilainen puusilta perustui Tarton yliopiston arkkitehdin Johann Wilhelm Krausen suunnitelmiin. Sillan tilalle tuli myöhemmin Johann-Gottlieb Königsmannin suunnittelema yksikaarinen puusilta, joka rakennettiin 1842–1844. Nykyinen yksikaarinen betonisilta rakennettiin Romanovin hallitsijasuvun 300-vuotisjuhlan kunniaksi Tarton kaupunginarkkitehdin Arved Eichhornin suunnitelmien mukaan. Sillan Toomemäen puolella on vuosiluvut 1613 ja 1913, Toomelaakson puolella keisari Aleksanteri I:n pronssireliefi (suunnittelija Constanze von Wetter-Rosenthal) ja sanat "Alexandro Primo". Silta on suojeltu kulttuurikohde.
Kuradisild Tartossa.
Nimen alkuperä

Pirunsillan nimen alkuperä on tuntematon. Nimi voi juontua sillan tummuudesta, kun taas lähellä oleva Enkelinsilta on paljon vaaleampi. On myös esitetty, että nimi johtuisi sillan rakennustyön valvojan nimestä. Hän oli lääketieteen ja kirurgian professori Werner Zoege von Manteuffel ("Teufel" on saksaa ja tarkoittaa 'pirua'), tai että se muistuttaa Reussjoen Pirunsiltaa.
Kura (Parainen)

Kura
Kuran saari Hevonkackfjärdeniltä nähtynä.
| --- | --- |
Sijainti:  Parainen Varsinais-Suomi Suomi
Saariryhmä:  Turunmaan saaristo
Merialue:  Saaristomeri
Korkein kohta:  20 m
Pinta-ala:  0,24 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Kura on saari Paraisilla, entisen Korppoon kunnan alueella. Se sijaitsee Saaristomerellä Varsinais-Suomen maakunnassa noin 41 kilometriä Turusta länteen. Saaren pinta-ala on 24,3 hehtaaria ja sen suurin pituus on 0,9 kilometriä itä–länsi-suunnassa. Se nousee noin 20 metriä merenpinnan yläpuolelle.
Saari on tunnettu aikaisemmin myös nimellä Karhere. Nimi saattaa viitata toiseen saareen, joka on sulautunut tähän saareen. Nimivariantteina tunnetaan myös muiden muassa Kulha ja Kurha ja niiden kirjoituasuja Kurho, Kurdhå, Kulhå ja Kålhå.
Kura on ollut ulkoveromaa (ruots. utbyskatt) eli kylästä erillään sijaitseva, usein merkitykseltään vähäpätöinen alue. Kura kuului omaan Karheren rekisterikylään ympäröivien alueiden kuuluessa Åfvensårin (Ahvensaaren) rekisterikylään.
Ilmasto

Alueella vallitsee mannerilmasto. Alueen vuotuinen keskilämpötila on 5° C. Lämpimin kuukausi on elokuu, jolloin keskilämpötila on 16° C, ja kylmin on tammikuu, -4° C.
HR 8799

| HR 8799 |
| --- | --- |

Flamsteedin designaatio:  V342 Peg
HD-designaatio:  HD 218396
Muut designaatiot:  BD +20°5278, SAO 91022, FK5 3850, HIP 114189
Fyysiset ominaisuudet
Näennäinen kirkkaus:  5,964 mv
Spektriluokka:  A5 V
Pyörimisnopeus:  ? , pyörähdysaika ?
Astrometriset ominaisuudet
Tähdistö:  Pegasus, Peg
Rektaskensio (J2000):  23h 7m 28.7s
Deklinaatio (J2000):  21° 08' 3.3"
Etäisyys:  127,1 ± 3,2 valovuotta, 39 ± 1 parsekia
Parallaksi:  25,04 +/- 0,85 mas
Säteisnopeus:  −11,5 km/s
Ominaisliike:  RA 107,88  dekl. −50,08 mas/v
 Näkyy leveysasteiden 90° N  ja 69° S välillä. 
HR 8799 eli HD 218396 on Pegasuksen tähdistössä oleva 129 valovuoden päässä oleva valkea tähti. Siltä on suoraan valokuvattu kolme massiivista eksoplaneettaa, jotka ovat enimmäkseen kaasumaisia jättiläisplaneettoja kaukana keskustähdestään. HR 8799:llä on ympärillään myös pölyrengas. Planeetat kiertävät pölyrenkaan sisäpuolella.
Tähti

HR 8799:n näennäinen kirkkaus on 5,964, eli käytännössä se ei näy paljain silmin. Tähden spektrityyppi on A5V, eli se on tyypillinen valkea pääsarjan tähti.
HR 8799 on Gamma Doradus-tyypin muuttuja nimellä V342 Pegasi. Etäisyys parsekeina 39 +-1.
Absoluuttinen kirkkaus 2,99, väri-indeksi B-V 0,234. Pintalämpötila 7 170 - 7 347 kelviniä. Luminositeetti 4,9 Aurinkoa. Arvioitu massa 1,5 ± 0,3 auringon massaa, säde 1,6 auringon sädettä. Tähti pyörii melko nopeasti: sen pyörimisnopeus näkösäteen suunnassa v sin i on  noin 45 km/s. Tähden ikä on noin 60selvennä eli välillä 30-160 miljoonaa vuotta. Tähden metallipitoisuus [Fe/H] on −0,47.selvennä
Pölyrengas ja eksoplaneetat

Tähden pölyrenkaan sisäreuna on noin 75 AU:n päässä tähdestä.
Pölyrengas on massiivisimpia tunnettuja 300 valovuoden säteellä Maasta. Tähdeltä on kuvattu kolme eksoplaneettaa, jotka koostuvat pääosin kaasusta ja ovat eksoplaneetoiksikin massiivisia. Planeetat näkyvät lähi-infrapunakuvissa pisteinä. Planeettojen nimet ovat etäisyysjärjestyksessä HR 8799 d, HR 8799 c ja HR 8799 b. Planeettojen massat ovat noin 5-13 Jupiterin massaa. Uloin planeetta kiertää juuri Kuiperin vyöhykettä vastaavan pölykiekon sisäpuolella 64 AU:n etäisyydellä. Pölykiekon sisäreunahan on 74 AU:n etäisyydellä. Vertailun vuoksi, jos oletetaan, että keskustähti on 4,9 kertaa kirkkaampi kuin Aurinko, Neptunuksen lämpötilaa vastaava etäisyys on HR 8799:lle noin 66 AU.
Planeetat löytyivät Havaijin Gemini- ja Keck-teleskoopeilla, joissa oli käytetty ilmakehän häiriöitä korjaavaa adaptiivista optiikkaa. Planeetat näkyvät, koska ne ovat niin suuria ja niin kaukana keskustähdestään.
Pian alkuperäisen löydön jälkeen kanadalais-amerikkalainen tutkijaryhmä sovelsi uutta kuvankäsittelyalgoritmia Hubble-avaruusteleskoopin NICMOS-kameralla vuonna 1998 muuta tutkimusta varten otettuihin kuviin, ja planeetta HR 8799 b saatiin näkyviin myös niistä. Näistä kuvista saatu tieto HR 8799 b:n liikkeestä tukee alkuperäisiä havaintoja. Sittemmin HR 8799 b on havaittu myös kuvista, jotka otettiin tähteä ympäröivän pölykiekon tutkimiseen Havaijin Mauna Kealla sijaitsevasta Subaru-teleskoopilla vuonna 2002.
Näiden planeettojen olemassaolo saattaa olla haaste nykyiselle kasautumisteorialle, jonka mukaan planeetat syntyivät pienemmistä kappaleista kasautumalla. Kasautumisteorian mukaan ensin olisi syntynyt törmäilevistä asteroideista kivinen ja jäinen ydin, joka kasvettuaan kyllin suureksi olisi alkanut kerätä kaasua ympärilleen ja olisi syntynyt enimmäkseen kaasusta koostuva planeetta.
Jättisuuret kaasuplaneetat saattavat kertoa, että ainakin joissain tilanteissa kiekkoepävakaisuusteoria selittää planeettojen syntyä paremmin. Kiekkoepävakaisuuteoriassa Aurinkoa ympäröivässä sumussa syntyy tiivistymiä, jotka kutistuvat oman painovoimansa ansiosta kaasuplaneetoiksi.
| Nimi | Massa MJ | Etäisyys AU | Kiertoaika vuotta | Säde RJ |
| --- | --- | --- | --- | --- |
| HR 8799 d | 10 ± 3 | ~24 | 100 | 1,2 ± 0,1 |
| HR 8799 c | 10 ± 3 | ~38 | 189 | 1,2 ± 0,1 |
| HR 8799 b | 7 (-2/+4) | ~68 | 466 | 1,1 ± 0,1 |
HR8799:n planeetat näkyvät vain pisteinä kaukoputkessa.
Helbreath

| Helbreath |
| --- | --- |
Kehittäjä:  Siementech
Julkaisija:  Siementech, IEnt
Julkaistu:   1. elokuuta, 1999    2. helmikuuta, 2003
Lajityyppi:  MMORPG
Pelimuoto:  Moninpeli
Alusta:  Windows
Jakelumuoto:  CD, digitaalinen lataus
Lisää peliartikkeleitaVideopelien teemasivulla
Infobox OK    : 
Helbreath on MMORPG-peli, jonka on tehnyt korealainen Siementech yhtiö. Helbreathista tuli alun perin vain korealainen versio, mutta pian siitä ilmestyi myös kansainvälinen versio. Pelillä on virallisia palvelimia, joilla pelaaminen on nykyisin ilmaista. Pelaajat ovat perustaneet useita epävirallisia palvelimia, joista mm. SuomiHB oli aikoinaan suosittu epävirallinen palvelin pohjoismaalaisten keskuudessa. [lähde? ]
Pelaaminen

Uudet pelaajat ovat aluksi puolueettomia siviileitä, joita suurempitasoiset pelaajat eivät voi tappaa. Tasolla 19 pelaaja voi valita liittyykö hän Aresden- tai Elvine-liittoumaan. Aresdenin ja Elvinen pelaajat voivat hyökätä toistensa kaupunkeihin ja täten "raidata" toisiaan. Vihollisten tappamisesta saa Enemy Killejä (EK), joilla voi lunastaa City Hallista kirjavia, kunnioitettuja Hero-esineitä. Toisinaan pelissä järjestetään otteluita, joissa pelaajat ottavat mittaa toisistaan.
Joka kerta kun pelaaja saavuttaa uuden tason, hän saa 3 taitopistettä, joilla hän voi korottaa taitojaan, joita ovat strength, vitality, intelligence, charisma, dexterity ja magic.
[Str] Strengh nostaa: fyysistä vahinkoa, maksimikestävyyttä (stamina), maksimikuormaa, maksimi elämäpisteitä, mahdollistaa raskaampien aseiden ja haarniskoiden käytön. +0.5 elämäpistettä tasoa kohden ja +2% fyysisten hyökkäysten voimaa kymmentä tasoa kohden (useimmilla palvelimilla).
[Dex] Dexterity lisää: tarkkuutta, väistökykyä, puolustuskykyä. Kaikki asetaidot nyrkkiä ja sauvaa lukuun ottamatta vaativat dexterityä; max skill = 2x dex.
[Vit] Vitality nostaa: Maksimi elämäpisteitä, elämäpisteiden lisääntymistä, maksimikestävyyttä, kestävyyden regeneraatiota, fyysisen ja maagisen iskun imeytyväisyyttä (absorption). +3 elämäpistettä tasoa kohden (useimmilla palvelimilla).
[Int] Intelligence nostaa: Maksimi manaa, taian onnistumista, sekä mahdollistaa parempien taikojen oppimisen.
[Mag] Magic nostaa: Maksimi manaa, manan lisääntymistä, maagista vahinkoa, maagista osumismahdollisuutta (+0,5), magian vastustuskykyä (+0,5).
[Chr] Charisma laskee kauppiailta ostettavien tavaroiden hintaa, mahdollistaa killan (guild) perustamisen ja mahdollistaa killan johtajalle Crusadessa paremmat summonointikyvyt.
HMS Crusader (1909)

| HMS Crusader |
| --- | --- |
 HMS Crusader

Aluksen vaiheet
Rakentaja:  J. Samuel White and Company
Kölinlasku:  22. kesäkuuta 1908
Laskettu vesille:  20. maaliskuuta 1909
Palveluskäyttöön:  lokakuu 1909
Loppuvaihe:  myyty romutettavaksi kesäkuussa 1920
Tekniset tiedot
Uppouma:  890 t
Pituus:  78 m
Leveys:  7,77 m
Syväys:  2,59 m
Koneteho:  12 500 shp
Nopeus:  33 solmua (61 km/h) (suunniteltu)
Miehistöä:  68
Aseistus
Aseistus:  2 x BL 4 tuuman Mk VIII -tykkiä yksiputkisina P Mk V -asennuksina 2 x 18" torpedoputkea
HMS Crusader oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa.
Valmistus

Alus tilattiin osana vuosien 1907-1908 laivasto-ohjelmaa J. Samuel White and Companyltä Cowesista Isle of Wightilta, missä köli laskettiin 22. kesäkuuta 1908. Alus laskettiin vesille 20. maaliskuuta 1909 ja valmistui vielä saman vuoden lokakuussa.
Palvelus

Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Se myytiin 1920 romutettavaksi.